بيتكون الجهاز العصبى من تلت اقسام رئيسيه هيا: المركزى, المحيطى و الذاتى, و بتتسمى بالترتيب: الجهاز العصبى المركزى بالانجليزى: Central Nervous System الجهاز العصبى المحيطى بالانجليزى: Peripheral Nervous System الجهاز العصبى الذاتى بالانجليزى: Autonomic Nervous System. بترتبط الاقسام التلاته دى مع بعضها عملها متنسق بشكل يسمح للجهاز العصبى بتلقى و معالجه المعلومات الحسيه الوارده بكفاءه عاليه و اتخاذ افضل القرارات من خلال الخيارات المتاحه لتامين شروط البقاء و التكيف للكاين الحى. يتكون الجهاز العصبى المركزى تشريحيا من الدماغ و النخاع الشوكى, وظيفته جمع المعطيات الحسيه الوارده, تصنيف و تنسيق و ربط المعطيات, و اتخاذ افضل القرارات المناسبه لبقاء و تطور العضويه من خلال التحكم بكل فعاليات الاجهزه و الاعضاء التانيه فى الجسم. بتشمل الاجزاء من اجسام الكائنات ثنائيه التماثل (كل الحيوانات متعدده الخلايا باستثناء الاسفنج و الحيوانات المتماثله شعاعيا زى قناديل البحر), و بيشكل الجهاز معظم الجهاز العصبى. ممكن نقول, ان كتير بيعتبرو شبكيه العين و العصب البصرى (العصب القحفى الثاني), و الاعصاب الشميه (العصب القحفى الاول) و نسيج الظهاره الشميه اجزاء من الجهاز العصبى المركزي؛ لانها بتتشابك مباشره مع نسيج الدماغ بدون العقد الوسيطه, و بيعتبر نسيج الظهاره الشميه النسيج الوحيد من الجهاز العصبى المركزى فى اتصال مباشر مع البيئه, اللى بيفتح للمداواه العلاجيه.